**Du skal udfylde din lægeattest digitalt**

I denne kommune er lægeattesten til kørekort nu blevet digitaliseret. Derfor skal du udfylde lægeattesten online. Lægeattesten er delt op i to dele: Del A og Del B. Det er dig selv, som skal udfylde Del A af lægeattesten. Din praktiserende læge skal udfylde Del B af attesten.

1. Start med at udfylde Del A af lægeattesten på dette link: [www.borger.dk/lægeattest](http://www.borger.dk/lægeattest). Husk at have MitID klar. Efter du har udfyldt Del A af lægeattesten, vil du få et kvitteringsbrev via Digital Post. Herefter sendes Del A til din læge.
2. Du skal nu bestille tid til en konsultation hos din læge.
3. Ved konsultationen hos din læge udfylder lægen Del B og sender den samlede lægeattest videre til Borgerservice i kommunen. Efter lægen har udfyldt Del B af lægeattesten, vil du få endnu et kvitteringsbrev via Digital Post.

**Hvad gør du, hvis du er fritaget for MitID?**

Hvis du er fritaget fra MitID, skal du i stedet udfylde lægeattesten i en fysisk blanket. Du kan finde et link til blanketten [her](https://stps.dk/borger-og-patient/koerekort-og-laegeattester) eller få den udleveret hos din læge. Efter du og din læge har udfyldt blanketten, skal du eller din kørelærer aflevere den samlede lægeattest i en lukket kuvert på Borgerservice.

**Hvad gør du, hvis du er fritaget for Digital Post?**

Hvis du er fritaget fra Digital Post, kan du stadig godt udfylde den digitale lægeattest. Når du har udfyldt Del A digitalt, kan du downloade din kvittering, hvis du ønsker denne. Du vil også modtage to kvitteringsbreve med post. Første kvitteringsbrev vil blive sendt efter du har udfyldt Del A. Andet kvitteringsbrev vil blive sendt efter du har udfyldt Del B.

**Hvad gør du, hvis du er i Sygesikring Gruppe 2?**

Hvis du er i Sygesikring Gruppe 2, skal du i stedet udfylde lægeattesten i en fysisk blanket. Du kan finde et link til blanketten [her](https://stps.dk/borger-og-patient/koerekort-og-laegeattester) eller få den udleveret hos din læge. Efter du og lægen har udfyldt blanketten, skal du eller din kørelærer aflevere den samlede lægeattest i en lukket kuvert på Borgerservice.